Source: https://www.vysokanadkysucou.sk/uradna-tabula/uradne-oznamy/3626-vyhlasenie-vyberoveho-konania-na-funkciu-riaditela-zakladnej-skoly-s-materskou-skolou-e-a-cernana
Timestamp: 2019-10-16 05:16:02+00:00
Document Index: 1989459

Matched Legal Cases: ['§ 3', '§ 4', '§ 5', '§ 6', '§ 7', '§ 34', '§ 3', '§ 6', '§ 6', '§ 6', '§ 4']

Obec Vysoká nad Kysucou - Vyhlásenie výberového konania na funkciu riaditeľa Základnej školy s materskou školou E. A. Cernana
Vyhlásenie výberového konania na funkciu riaditeľa Základnej školy s materskou školou E. A. Cernana
Obec Vysoká nad Kysucou podľa ustanovenia § 3 a § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 o výkone práce vo verejnom záujme v znení neskorších predpisov v y h l a s u j e VÝBEROVÉ KONANIE NA OBSADENIE FUNKČNÉHO MIESTA RIADITEĽA/RIADITEĽKY ZÁKLADNEJ ŠKOLY S MATERSKOU ŠKOLOU E. A. CERNANA, Ústredie 316, 023 55 VYSOKÁ NAD KYSUCOU.
1. Požadované kvalifikačné predpoklady a osobitné kvalifikačné požiadavky (podľa § 6, § 7 a § 34 zákona č. 317/2009 Z. z. o pedagogických zamestnancoch a odborných zamestnancoch)
• kvalifikačné predpoklady a osobitné kvalifikačné požiadavky požadované na druh a typ školy podľa vyhlášky Ministerstva školstva SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné predpoklady pre jednotlivé kategórie pedagogických zamestnancov a odborných zamestnancov
• najmenej 5 rokov pedagogickej praxe v zmysle § 3 ods. 5 písm. b) zákona č. 596/2003 Z.z.
2. Iné kritériá a požiadavky
• bezúhonnosť podľa § 6 ods. 1 písm. b) zákona č. 317/2009 Z. z.
• zdravotná spôsobilosť podľa § 6 ods. 1 písm. c) zákona č. 317/2009 Z. z.
• ovládanie štátneho jazyka podľa § 6 ods. 1 písm. d) zákona č. 317/2009 Z. z.
• orientácia v aktuálnych otázkach školskej výchovy a vzdelávania
• základná znalosť problematiky riadenia a ekonomiky
• znalosť súvisiacej legislatívy (právne normy upravujúce problematiku školstva - riadenie, hospodárenie, pôsobnosť, kompetencie škôl a školských zariadení, výchovno-vzdelávací proces a pod.)
• základy práce s počítačom a schopnosť používať internet
• riadiace, komunikačné a organizačné schopnosti
• predloženie písomného návrhu koncepcie riadenia a rozvoja Základnej školy s materskou školou E. A. Cernana podľa § 4 ods. 1 zákona č. 596/2003 Z. z.
• dobré výsledky dosahované v odbornej práci - napr. metodická práca, publikovanie, úspešne zrealizované projekty z oblasti výchovy a vzdelávania a pod. (potrebné zdokladovať)
• referencie z predchádzajúcej praxe
• flexibilita, zodpovednosť a spoľahlivosť
• vyrovnaný postoj k pracovnému zaťaženiu
• písomná žiadosť o účasť na výberovom konaní
• overené kópie dokladov o vzdelaní a splnení kvalifikačných predpokladov
• doklad o absolvovaní 1. atestácie alebo jej náhrady
• štruktúrovaný profesijný životopis (prípadne doplnený o doklad o absolvovaní ďalšieho vzdelávania, publikačnú činnosť, súpis realizovaných projektov aj s odkazom na referenčnú osobu)
• písomný návrh vlastnej koncepcie riadenia a rozvoja základnej školy
• doklad o preukázaní bezúhonnosti - výpis registra trestov (nie starší ako tri mesiace)
• lekárske potvrdenie o telesnej spôsobilosti a o duševnej spôsobilosti pre výkon činnosti učiteľa a vedúceho pedagogického zamestnanca
• ďalšie doklady preukazujúce špeciálne znalosti alebo osobnostné predpoklady
• písomný súhlas uchádzača so spracúvaním jeho osobných údajov na účely výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov
• Prihlášky spolu s dokladmi o splnení podmienok účasti uchádzačov s označením „Výberové konanie na funkciu riaditeľa Základnej školy s materskou školou E. A. Cernana – NEOTVÁRAŤ“ je potrebné doručiť v zalepenej obálke osobne, alebo poštou na adresu zriaďovateľa:
Obecný úrad Ústredie č. 215
v termíne najneskôr do 15. októbra 2019 do 15:00 hod.
• Prihláseným uchádzačom, ktorí spĺňajú požadované predpoklady, bude termín a miesto výberového konania oznámený písomne najneskôr 7 dní pred termínom jeho konania.
• Bližšie informácie môžu uchádzači získať u starostu obce Vysoká nad Kysucou prípadne:
tel.: 041/4204160